Isental n wungalen iqbayliyen mgaraden imi ungalen imezwura tezzin ɣef lḥif, tamagit, ɣef tmetti taqbaylit s umata… ma d tura snulfan-d amaynut am ungalen n tayri, tettili-d daɣen tsuqilt d usnulef n tewsatin nniḍen am umezgun.Amezwaru i d-yeldin tawwurt i tira tanagalt s tutlayt taqbaylit d Belɛid At Ɛli.Tawsit n wungal d tawsit gar tewsatin n tsekla i yettwarun, ddeqs n yimusnawen i d-yemeslayen fell-as, la dɣa ɣef umgarad i yellan gar-as akked tullist, gar yimusnawen-agi yella Muḥend Akli Ṣalḥi, id-yennan: « ungal d tawsit n tsekla, ungal ur yeɛdil ara netta d tulist, ungal d aḍris ɣezzifen, mačči am tullist. Tin ɣer-s ttuqten deg-s yiwudam yerna tasiwelt-ines d tin i icebken nnig n tin n tullist»3.